แบงก์โน้ตส์
ใจป้ำจริงสำหรับธนาคารกรุงไทย ในยุค อภิศักดิ์ ตันติวรวงศ์ กุมบังเหียน ที่ยึดคติการทำงานแบบ ช้าๆ ได้พร้าเล่มงาม
22 มี.ค. 2555

นักเรียนทุน
ใจป้ำจริงสำหรับธนาคารกรุงไทย ในยุค อภิศักดิ์ ตันติวรวงศ์ กุมบังเหียน ที่ยึดคติการทำงานแบบ ช้าๆ ได้พร้าเล่มงาม




 
ปีนี้ตัดสินใจควักกระเป๋ามอบทุนการศึกษาให้ทุนบุคคลภายนอกและพนักงานไปเรียนปริญญาโททั้งในประเทศและต่างประเทศรวม 15 ทุน 
กะดึงเด็กใหม่ไฟแรงเลือดใหม่เข้ามาทำงานกับแบงก์กรุงไทย ถ่ายเลือดเก่า สร้างเลือดใหม่
แบ่งทุนเป็นทุนต่างประเทศ 6 ทุน หลักสูตร MBA ใน 3 สาขาวิชา ได้แก่ การเงิน บัญชี บริหารความเสี่ยง จิ้มเลือกมหาวิทยาลัยชั้นนำได้ทั้ง สหรัฐ อังกฤษ ฝรั่งเศส ญี่ปุ่น และจีน 
ทุนในประเทศอีก 9 ทุน หลักสูตร MBA ภาคภาษาอังกฤษ ที่จุฬาฯ สถาบันบัณฑิตบริหารธุรกิจศศินทร์ สถาบันเทคโนโลยีแห่งเอเชีย (AIT) และหลักสูตร IMBA ธรรมศาสตร์
เจ๊สุมาลี สุขสว่าง รองกรรมการผู้จัดการใหญ่ สายงานทรัพยากรบุคคลและบรรษัทภิบาล บอกว่า ตั้งแต่ปี 2549 ถึงปัจจุบัน มีนักเรียนทุนที่จบแล้ว กลับมาทำงานกับกรุงไทย 25 ราย อยู่ระหว่างศึกษา 8 ราย ใครสนใจเป็นเด็กทุนแบงก์กรุงไทย สมัครได้ถึงวันที่ 18 เม.ย.นี้ ที่กรุงไทย